אימרה קרטס

אימְרֶה קֶרְטֶס (בהונגרית: Kertész Imre; 9 בנובמבר 1929 בבודפשט, הונגריה – 31 במרץ 2016) היה סופר הונגרי ממוצא יהודי, זוכה פרס קושוט (1997) ופרס נובל לספרות (2002).

 קורות חיים 
קרטס נולד ב-1929 בבודפשט, לזוג יהודי מתבולל, לאסלו וארנקה (לבית יעקב) קרטס. הוריו נפרדו בגיל חמש. ב-1944, בגיל 15, גורש על ידי הנאצים לאושוויץ-בירקנאו ולאחר מכן לבוכנוואלד, אך הצליח לשרוד. ב-1945, לאחר תום מלחמת העולם השנייה, שב לבודפשט, שם סיים בית ספר תיכון ב-1948. החל לעבוד כעיתונאי בעיתון  Világosság, ופוטר ממנו ב-1951 עם השתלטות הקו הקומוניסטי על עיתונו. עבד כפועל תעשייה ואחר כך במחלקת העיתונות של המשרד לתעשייה כבדה. ב-1953 החל לעבוד לפרנסתו כעיתונאי עצמאי ובתרגום ספרים, בעיקר כתבים של גדולי הפילוסופים, מגרמנית להונגרית.

הוא עבד על ספרו הראשון, "ללא גורל", בין השנים 1960-1973, הגיש אותו לפרסום להוצאת Magvető, והספר נדחה. הספר, העוסק בחוויותיו כנער בשואה, פורסם לבסוף בשנת 1975. את פרשת פרסום הספר הראשון הוא מתאר בספרו "פיאסקו" ("הכישלון"). "ללא גורל" לא זכה להכרה ציבורית עד שנת 1988. לאחר נפילת המשטר הקומוניסטי העתיק קרטס את מקום מושבו לגרמניה, וספריו החלו להופיע בגרמנית ובלשונות אירופאיות נוספות. בין לבין פרסם שני ספרים קצרים, וב-1990 את "קדיש על ילד שלא נולד". ארבעה מספריו אף תורגמו לעברית.

בשנת 2002 הוענק לו פרס נובל לספרות.

בשנת 2005 יצא לאקרנים הסרט "ללא גורל" בבימויו של לאיוש קולטאי, על פי ספרו של קרטס. קרטס טען שהסרט, יותר מהספר, קרוב לביוגרפיה שלו. 

קרטס היה נשוי פעמיים. הוא התאלמן מאשתו הראשונה אלבינה ואש ב-1995, ונישא כעבור שנה למגדה אמברוש, לה נשאר נשוי עד מותו ב-2016. בשנות חייו האחרונות חלה במחלת פרקינסון.

 ספריו 
 1975 Sorstalanság ללא גורל, רומן
 1977 Detektívtörténet סיפור בלשי
 1977 A nyomkereső הגשש
 1988 A kudarc הכישלון
 1990 Kaddis a meg nem született gyermekért קדיש על ילד שלא נולד
 1991 Az angol lobogó הדגל הבריטי
 1992 Gályanapló יומן ספינה
 1993 A holocaust mint kultúra: három előadás השואה כתרבות: שלוש הרצאות
 1993 Jegyzőkönyv פנקס רשימות
 1997 Valaki más: a változás krónikája מישהו אחר: כרוניקת השינויים
 1998 A gondolatnyi csend, amíg a kivégzőosztag újratölt שקט למחשבה בזמן שכיתת היורים טוענים שוב את נשקם
 2001 A száműzött nyelv השפה שהוגלתה
 2003 Felszámolás חיסול

ספריו שתורגמו לעברית
 ללא גורל - תרגמה מהונגרית מרים אלגזי, עם עובד, 1994
 קדיש לילד שלא נולד - תרגם מהונגרית איתמר יעוז קסט, המעורר, 2002
 פיאסקו - תרגם מהונגרית מרדכי ברקאי, מחברות לספרות, 2005
 סיפור בלשי - תרגם מהונגרית מרדכי ברקאי, מחברות לספרות, 2007
חיסול - תרגם מהונגרית רמי סערי, הוצאת רימונים, 2021

קישורים חיצוניים



 פרקים ראשונים מתוך הספר "ללא גורל" באתר עם עובד
 פרק מתוך "סיפור בלשי", אימרה קרטס, באתר 'טקסט'


 אימרה קרטס, אנשי סגולה - יהודים זוכי פרס נובל, באתר בית התפוצות.



על ספריו:
 , על "קדיש לילד שלא נולד"
 , על "פיאסקו"
 , על "פיאסקו"
 אריק גלסנר, "סיפור בלשי" של אימרה קרטס, מקור ראשון, 2007
 , על "סיפור בלשי"
 ג'קי מצגר, "ללא גורל" - באתר יד ושם
 אסף טל, ביקורת סרטים מאת על הסרט "ללא גורל", על פי ספרו של קרטס, באתר יד ושם

קטגוריה:סופרים יהודים הונגרים
קטגוריה:זוכי פרס נובל לספרות
קטגוריה:זוכי פרס די ולט לספרות
קטגוריה:זוכי פרס נובל יהודים הונגרים
קטגוריה:יהודים בשואה: הונגריה
קטגוריה:אסירים במחנה הריכוז אושוויץ
קטגוריה:סופרי השואה
קטגוריה:ניצולי השואה: הונגריה
קטגוריה:יהודים זוכי פרס קושוט
קטגוריה:אסירים במחנה הריכוז בוכנוואלד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בודפשט: אישים
קטגוריה:זוכי פרס ז'אן אמרי
קטגוריה:יהדות בודפשט
קטגוריה:הונגרים שנולדו ב-1929
קטגוריה:הונגרים שנפטרו ב-2016